Godfred Hartmann

Fritz Godfred Hartmann (født 24. juli 1913 i København, død 7. februar 2001) var en dansk forlægger og forfatter. Han var gift med kunsthistorikeren Sys Hartmann.

Hartmann blev student fra Østersøgades Gymnasium i 1933. I årene 1935-1939 udannede han sig på forlaget Gyldendal og i London, New York og Stockholm. Derefter opbyggede han sammen med Niels Helweg-Larsen forlaget Thaning & Appel. Bl.a. udgav forlaget den erotiske 1700-talsroman Fanny Hill af John Cleland. Det førte til en retssag mod forlaget. I 1968 stoppede Godfred Hartmann på Thanning & Appel og vendte tilbage til Gyldendal som forlagsredaktør indtil 1980.

Som forfatter debuterede han i 1963 og skrev derefter en række erindringsbøger og bøger med et historisk fokus.

Godfred Hartmann var 6. generation i Danmark af Hartmann-slægten, idet han var tip-tip oldebarn af Johann Hartmann, der kom til Danmark i 1761. Slægten har siden gjort sig gældende inden for både musik og andre kunstarter.

Værker 
 Også en slags rejsende (1963)
 Sig nu pænt goddag (1974 – Erindringer om forfatterens barndom i 1920'ernes København i kvarteret omkring den "pæne" ende af Dr. Tværgade)
 De må gerne sige du (1976 – Erindringer om forfatterens barndom i 1920'ernes København kvarteret omkring den "pæne" ende af Dr. Tværgade)
 Christian (1977 – Skildring af Christian den Fjerde på godt og ondt hans omgivelser hans samtid og hans liv som konge og menneske)
 Genbrug (1978 – Causerende kronikker tidligere bragt i dagblade fra 1964 til 1978)
 Nordsjællandsrejsen (1978 – Om egnen ved Hornbæk, Horneby, Havreholm, Esrom, Grib Skov, Fredensborg, Tikøb, Gurre, Hellebæk, Dronningmølle, Gilleleje, Tisvilde, Tibirke og Asserbo)
 Kongens børn (1981 – Om Christian den IV's børn med hovedvægt på Leonora Christina)
 Til London (1982 – Beskrivelse af slentreture til kendte og ukendte steder i 12 områder i det gamle London)
 Henne om hjørnet – og andre uhøjtidelige beretninger om rejser og strejftog (1984 – Essays med motiver fra bl.a. barndommens gader samt rejser i udlandet og hjemme)
 Urania (1989 – Om mennesket Tyge Brahe (1546-1601) bag den rige lensmand og berømte astronom, der på Hven udforskede himmelrummet men som skuffet og bitter forlod Danmark og levede sine sidste år i nærheden af Prag)
 Der er nok at se til (1990 – Forfatteren fortæller om sin flytning fra København til Vallø og i små glimt beretter han om sin nye hverdag samt om ture rundt på Sjælland)
 Gode Dronning (1993 – Om den svenske konge Gustaf III's dronning Sophie Magdalene (1746-1813) og hendes ulykkelige skæbne)
 Hilsen fra min kuglepen (1994)
 I delfinens tegn (1996 – Erindringer om Godfred Hartmanns liv blandt forfattere kunsthistorikere og kunstnere der færdedes på forlaget Thaning & Appel fra 1940'erne til 1960'erne)
 Med ledsager (1998 – 15 uhøjtidelige bagateller til natbordet)

Kilder m.m. 

 Dansk Biografisk Leksikon. 3. udgave, 1979-84: bind 6
 Litteratursiden.dk  
 Om fortatterskabet 
 Hartmann-slægten

Godfred
Faglitterære forfattere fra Danmark
Biografiforfattere fra Danmark
Selvbiografer fra Danmark
Essayister fra Danmark
Forlæggere fra Danmark
Personer fra København
Rejsebogsforfattere fra Danmark i 1900-tallet
Personer i Kraks Blå Bog (afdøde)
Dansksprogede forfattere fra Danmark
Modtagere af Ole Haslunds Kunstnerfonds legat